recursal/SuperWikiNEXT-32B huggingface dataset:
**பா. கா. மூக்கையாத்தேவர்** (*P. K. Mookiah Thevar*, ஏப்ரல் 4 , 1923 - செப்டம்பர் 6 , 1979) என்பவர் ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் மற்றும் தமிழ்நாடு சட்டமன்ற உறுப்பினராகவும் இருந்துள்ளார். இவர் தமிழ்நாடு சட்டமன்றத்திற்கு, 1957, 1962, 1967, 1971 மற்றும் 1977 ஆகிய ஆண்டு நடைபெற்ற தேர்தல்களில் அனைத்திந்திய பார்வார்டு பிளாக்கு கட்சியின் சார்பாக உசிலம்பட்டி தொகுதியிலிருந்து தொடர்ச்சியாக ஐந்துமுறையும், இந்திய நாடாளுமன்ற மக்களவைக்கு, இராமநாதபுரம் மக்களவைத் தொகுதியிலிருந்தும் ஒருமுறையும் தேர்ந்தெடுக்கப்பட்டார். இவரது மகன் எம். பசும்பொன் ஆவார்.

வாழ்க்கை வரலாறு
---------------

இவர் காட்டமுத்து ஒச்சாத்தேவர் - செவனம்மாள் தம்பதிகளுக்கு 1923ஆம் ஆண்டு ஏப்ரல் மாதம் 4 ஆம் நாள் மதுரை மாவட்டம், உசிலம்பட்டி தாலுகாவில் உள்ள பாப்பாபட்டி என்ற வருவாய் கிராமத்தில் பிறந்தார். இவர் 1979ஆம் ஆண்டு செப்டம்பர் ஆறாம் நாள் மறைந்தார். இவரின் சமாதி உசிலம்பட்டியில் உள்ள பசும்பொன் முத்துராமலிங்கதேவர் கல்லூரியில் உள்ளது.

இவர் 1963-இல் இவர் அகில இந்திய பார்வார்டு பிளாக் கட்சியின் துணைத் தலைவராகத் தேர்ந்தெடுக்கப்பட்டார். 1971இல் இவர் அகில இந்திய பார்வார்டு பிளாக் கட்சியின் தலைவரானார். 

இவரது முயற்சியால் உசிலம்பட்டி, மேநீலிதநல்லூர் மற்றும் கமுதி ஆகிய இடங்களில் பசும்பொன் முத்துராமலிங்கத் தேவர் பெயரில் கலைக் கல்லூரிகள் நிறுவப்பட்டது. 

இவரது நினைவைப் போற்றும் வகையில் மதுரை நகரத்தில் அரசரடி பகுதியில் 1990-ஆம் ஆண்டில், இவரது சிலை நிறுவப்பட்டது.

இதனையும் காண்க
--------------

* டி. எல். சசிவர்ணத் தேவர்

மேற்கோள்கள்
-----------

1. ↑  "VCK fields Mookiah Thevar's son". The Hindu (September 30, 2011)
2. ↑   *இதே நாளில் அன்று*. தினமலர் நாளிதழ். செப் 05,2019.. "பா.கா.மூக்கையா தேவர்: மதுரை மாவட்டம், உசிலம்பட்டி தாலுகா, பாப்பாபட்டி என்ற கிராமத்தில், காட்டமுத்து ஒச்சாத்தேவர் -- -செவனம்மாள் தம்பதிக்கு மகனாக, 1923 ஏப். 4ல் பிறந்தார்."
தமிழ்நாடு அரசு கிராமக் கோயில்களில் பூசாரிகளாகப் பணியாற்றி ஓய்வு பெற்றவர்களுக்கு இத்திட்டத்தின் கீழ் ஓய்வூதியம் வழங்கி வருகிறது.

உதவி பெறுவதற்கான தகுதிகள்
-------------------------

1. பூசாரியாகப் பணியாற்றிய கோயில் இந்து சமய அறநிலைய ஆட்சித்துறையின் கட்டுப்பாட்டிலுள்ள கோயிலாக இருக்கக் கூடாது.
2. கோயிலில் பூசாரியாக 20 ஆண்டுகளுக்குக் குறையாமல் பணியாற்றியிருக்க வேண்டும்.
3. ஓய்வு பெறும் பூசாரியின் வயது 60க்கு மேல் இருக்க வேண்டும்.

விண்ணப்பப் படிவம்
-----------------

தமிழ்நாடு அரசின் இந்து சமய அறநிலைய ஆட்சித்துறை அலுவலகங்களில் இதற்கான விண்ணப்பப் படிவங்கள் வழங்கப்படுகின்றன. இந்த விண்ணப்பப் படிவங்களைப் பெற்று நிரப்பி தேவையான வருமானச் சான்று, மருத்துவச் சான்று போன்றவைகளை இணைத்து விண்ணப்பிக்க வேண்டும்.

அதிகாரிகள் ஆய்வு
----------------

இந்த விண்ணப்பத்தில் தெரிவிக்கப்பட்டுள்ள தகவல்கள் உண்மைதானா என்று இந்து சமய அறநிலைய ஆட்சித்துறை அதிகாரிகள் ஆய்வு செய்து சரியாக இருக்கும் நிலையில் ஓய்வூதியம் வழங்க நடவடிக்கை மேற்கொள்கிறார்கள்.

வழங்கப்படும் உதவி
-----------------

கிராமக் கோயில் பூசாரிகள் ஓய்வூதியத் திட்டத்தில் தேர்வு செய்யப்பட்டவர்களுக்கு ஓய்வூதியமாக மாதம் ரூபாய் 500 வழங்கப்படுகிறது.
வளன்சியான் சமூகம் (Valencian: *Comunitat Valenciana*, Spanish: *Comunidad Valenciana*),[lower-alpha 1][lower-alpha 2] அல்லது வளன்சியான் நாடு  **(**Valencian: *País Valencià*) ஸ்பெயின் நாட்டுக்குள் அமைந்திருக்கும் தன்னாட்சி பெற்ற ஒரு மாநிலமாகும். மக்கள் தொகை அளவில் நான்காவது பெரிய மாநிலம் இதுவாகும். ஏறத்தாழ 52 லட்சம் மக்கள் வசிக்கின்றனர்.   இம் மாநிலத்தின் தலைநகரம் வளன்சியா ஆகும், இது ஸ்பெயினின் மூன்றாவது பெரிய நகரமாகும். இம் மாநிலம் மத்தியதரைக்கடலை அண்மித்து இபேரியன் தீபகற்பத்தின் தென் கிழக்கு மூலையில் அமைந்திருக்கின்றது. வடக்கில் காட்டோலினியா, மேற்கில் அராகோன், கஸ்டிலா லமாஞ்சா ஆகியவையும், தெற்கில் முர்சியாவும் அமைந்திருக்கின்றது. கஸ்டலோன், வளன்சியா, அலிகாந்தே ஆகிய மாகாணங்களை உள்ளடக்கியதே வளன்சியான் மாநிலம்.

சான்றுகள்
---------

1. ↑  Check external references in Names of the Valencian Community as well as the Catalan version of the article
2. ↑  "El País Valencià perd habitants per primera vegada des de 1996". *La Veu del País Valencià*. March 2013. April 2015 அன்று பார்க்கப்பட்டது. Check date values in: `|accessdate=` (உதவி)
*Eacles imperiali* அந்துப்பூச்சியின் (moth) விருத்தி - முட்டையில் இருந்து, கூட்டுப்புழுவாகும் வரை சில வளர்நிலைகள்.   

A.புதிதாக இடப்பட்ட முட்டைகள்,   

B.பொரிக்கும் நிலையில் முட்டைகள்,   

C.முதலாம் வளர்நிலைக் குடம்பியான கம்பளிப்புழு. இது தனது முட்டை ஓட்டையே முதலில் உணவாகக் கொள்ளும்,   

D.வளர்ந்த முதலாம் வளர்நிலை,   

E.இரண்டாம் வளர்நிலை,   

F.மூன்றாம் வளர்நிலை,   

G.நான்காம் வளர்நிலை,   

H.ஐந்தாம் வளர்நிலை,   

I.கூட்டுப்புழு ஐந்தாம் வளர்நிலைக் குடம்பி நிலத்தினுள்ளே சென்று அங்கே கூட்டுப்புழுவாக மாறும்.
**வளர்நிலை** (Instar) என்பது பூச்சிகள் போன்ற கணுக்காலிகளில், அவை தமது பால் முதிர்ச்சி நிலையை அடைவதற்கு முன்னராக, ஒவ்வொரு தோல்கழற்றல், உருமாற்ற நிகழ்வின்போதும் உருவாகும் விருத்தி நிலைகளில் ஒன்றாகும். கணுக்காலிகள் வளர்ச்சியடையவும், அல்லது ஒவ்வொரு புது வடிவத்தை எடுக்கவும் தமது புறவன்கூட்டை (exoskeleton) தோலுரித்தல் என்னும் நிகழ்வின் மூலம் அகற்ற வேண்டியுள்ளது. அவ்வாறான வெவ்வேறு வளர்நிலைகள் தமது அளவு, அமைப்பு, நிறம், உடல் துண்டங்களின் எண்ணிக்கை போன்றவற்றில் வேறுபாட்டைக் கொண்டிருக்கும். சில கணுக்காலிகள் தமது பால் முதிர்ச்சி நிலையை அடைந்த பின்னரும் தோலுரித்தல் மூலம் வேறு விருத்தி நிலைகளைக் கொண்டிருப்பினும், அவை வளர்நிலை என அழைக்கப்படுவதில்லை.

பொதுவாக முழுமையான உருமாற்றத்துக்கு உட்படும் பூச்சிகளில் குடம்பி நிலையும், முழுமையற்ற உருமாற்றத்திற்கு உட்படும் பூச்சிகளில் அணங்குப்பூச்சிகளும் வளர்நிலைகள் என அழைக்கப்படும். ஆனால் சிலசமயம் இந்தக் குறிப்பிட்ட சொல்லானது கூட்டுப்புழு, முதிர்நிலை ஆகிய விருத்தி நிலைகளைக் குறிக்கவும் பயன்படலாம்.

ஒரு பூச்சியில் காணப்படும் வளர்நிலைகளின் எண்ணிக்கை குறிப்பிட்ட இனம், மற்றும் சூழலுக்கு ஏற்ப அமையும்.

*Papilio polytes* இன் இரு வளர்நிலைக் குடம்பிகள்

மேற்கோள்கள்
-----------

1. ↑  Allaby, Michael: *A Dictionary of Ecology*, page 234. Oxford University Press, USA, 2006.
2. ↑  The Free Dictionary
**வளர்ந்த நாடுகள்** அல்லது **அபிவிருத்தியடைந்த நாடுகள்** (*developed countries*) எனப்படுபவை குறிப்பிட்ட சில திட்ட அளவைகளின்படி உயர் வளர்ச்சித் தரத்தைக் காட்டும் நாடுகளாகும். ஆனால் எந்த நாடுகள் வளர்ந்த நாடுகள் என்பதிலும், எந்த அளவீடுகள் அதனை நிர்ணயிக்கப் பயன்படுத்தப்படுகின்றன என்பதிலும் தொடர்ந்து விவாதங்கள் உள்ளன. பொருளாதார அளவீடுகள் எவை என்பதே அதிகளவு விவாதத்துக்கு உட்படும் விடயமாகும். நபர்வாரி வருமானம்; நபர்வாரி மொத்த உள்நாட்டு உற்பத்தி இங்கு எடுத்துக் கொள்ளப்படும் முக்கிய அலகாகும். தொழில்மயமாக்கம் என்பதும் இன்னொரு திட்ட அளவையாகும். அண்மையில் மனித வளர்ச்சிச் சுட்டெண் பிரபலமான ஒரு திட்ட அளவையாக அறியப்படுகின்றது. இந்தச் சுட்டெண்ணானது பொருளாதார அளவீடு, தேசிய வருமானம் போன்றவற்றுடன் ஆயுள் எதிர்பார்ப்பு, கல்வி போன்றவற்றையும் கருத்தில் கொண்டுள்ளது. மனித வளர்ச்சிச் சுட்டெண் அதிகம் உள்ள நாடுகள் வளர்ந்த நாடுகள் எனவும், அல்லாதவை வளர்ந்துவரும் நாடுகள் அல்லது வளர்ச்சியடையாத நாடுகள் எனவும் அழைக்கப்படும்.

மனித வளர்ச்சிச் சுட்டெண்
------------------------

World map indicating the Human Development Index by Quartiles (based on 2010 data, published on November 4, 2010)

|  |  |
| --- | --- |
|   மிக உயர் மனித வளர்ச்சிச் சுட்டெண்
  உயர் மனித வளர்ச்சிச் சுட்டெண் 
  நடுத்தர மனித வளர்ச்சிச் சுட்டெண்  |   குறைந்த மனித வளர்ச்சிச் சுட்டெண் 
  தரவுகள் கிடைக்காதவை  |

முதன்மைக் கட்டுரைகள்: மனித வளர்ச்சிச் சுட்டெண் மற்றும் மனித வளர்ச்சி சுட்டெண்ணின் படி நாடுகளின் பட்டியல்

மேற்கோள்கள்
-----------

1. ↑
தாவர வளர்ச்சிமானி.

**வளர்ச்சிமானி** (*Auxanometer*), என்பது தாவரங்களின் வளர்ச்சி வீதத்தை அளவிடுவதற்குப் பயன்படும் ஒரு கருவியாகும். கிரேக்க மொழியில் ஆக்சாயின் என்ற சொல்லுக்கு வளர்ச்சி என்றும் மீட்ரான் என்ற சொல்லுக்கு அளவிடுதல் என்றும் பொருளாகும்.

வில் வளர்ச்சிமானி
-----------------

வில் வளர்ச்சிமானியில் கம்பியின் ஒருமுனை தாவரத்தின் நுனிப்பகுதியிலும் மற்றொருமுனை வில்லுடனும் இணைக்கப்பட்டிருக்கும். இந்தக் கம்பியானது ஒரு கப்பியினுள் செல்லுமாறு பொருத்தப்பட்டு அந்தக்கப்பியில் ஒரு சுட்டிக்காட்டி இணைக்கப்பட்டுள்ளது. தாவரத்தின் உயரம் அதிகரிக்கும்போது கப்பி சுழல்வதால் சுட்டிக்காட்டி வட்ட அளவுகோல் வழியாக நகர்ந்து தாவரத்தின் வளர்ச்சி அளவிடப்படுகிறது. வளர்ச்சி விகிதம் என்பது வளர்ச்சிமானியால் அளவிடப்பட்ட வளர்ச்சியின் நீளத்தை நேரத்தால் வகுப்பதன் மூலம் பெறப்பட்ட அளவீடு ஆகும்.

உணர்திறன் வளர்ச்சிமானி
----------------------

உணர்திறன் வளர்ச்சிமானி தாவரங்களின் நுண்ணிய வளர்ச்சியை மைக்ரோமீட்டர் அளவுக்கு நுண்ணிய அளவுகளை அளவிடப் பயன்படுகிறது.  வளிமண்டல அமைப்பில் ஏற்படும் குறுகியகால மாற்றங்களையும் இதன்மூலம் தாவரங்களில் ஏற்படும் துலங்கல்களையும் அளவிட உதவுகிறது.

பயன்பாடு
--------

ஆய்வகங்கள், களப்பயன்பாடுகள் மற்றும் வகுப்பறைகளில் வளர்ச்சிமானிகள் பயன்படுகின்றன. வளர்ச்சிவில்காட்டி என்ற பெயராலும் இவை அழைக்கப்படுகின்றன.

மேற்கோள்கள்
-----------

1. ↑    "Auxanometer". *பிரித்தானிக்கா கலைக்களஞ்சியம்* (11th) **3**. (1911). Cambridge University Press.
2. ↑  W. T. Bovie; W. T. Bovie (1915), "A Simplified Precision Auxanometer", *American Journal of Botany*, **2** (2): 95–99, doi:10.2307/2435215, JSTOR 2435215
3. ↑  வார்ப்புரு:NSRW Cite
4. ↑  Bovie, W. T. (1912), "A Precision Auxanometer", *Botanical Gazette*, **53** (6): 504, doi:10.1086/330848
5. 1 2  Ranson, S. L.; Harrison, A. (1955), "Experiments on Growth in Length of Plant Organs", *Journal of Experimental Botany*, **6**: 75, doi:10.1093/jxb/6.1.75
6. ↑  Gallagher, J. N.; Biscoe, P. V.; Saffell, R. A. (1976), "A Sensitive Auxanometer for Field Use", *Journal of Experimental Botany*, **27** (4): 704, doi:10.1093/jxb/27.4.704
7. ↑  W. T. Bovie; W. T. Bovie (1915), "A Simplified Precision Auxanometer", *American Journal of Botany*, **2** (2): 95–99, doi:10.2307/2435215, JSTOR 2435215
**மீசைப்புலிமலை** (Meesapulimala) (மலையாளம்: മീശപ്പുലിമല) என்பது மேற்குத் தொடர்ச்சி மலையின் மூன்றாவது மிக உயரமான சிகரமாகும். இச்சிகரம் கேரளாவின் இடுக்கி மாட்டத்தில் அமைந்துள்ளது. இந்தச் சிகரமானது கடல் மட்டத்திலிருந்து 2640 மீட்டர் (8661 அடி) உயரத்தில் அமைந்துள்ளது.  எட்டுச் சிகரங்கள் ஒரு மீசையைப் போல் பரவி அமைந்துள்ளதிலிருந்து இந்த சிகரத்திற்கான பெயர் பிறந்துள்ளது. இச்சிகரமானது ஆனைமலைக் குன்றுகளுக்கும் பழனி குன்றுகளுக்கும் இடையில், மூணாரிலிருந்து 20 கிலோமீட்டர் தொலைவில் உள்ள சூரியநெல்லிக்கருகில் அமைந்துள்ளது. கொழுக்குமலை தேயிலைத் தோட்டம், டாப் ஸ்டேசன் மற்றும் திரிபாதமலை ஆகியவையும் இச்சிகரத்திற்கு அருகில் அமைந்துள்ளன.

ரோடோ பள்ளளத்தாக்கின் வழியாக இச்சிகரத்திற்கான மலையேற்றமானது மூணாறில் உள்ள கேரள வன மேம்பாட்டுக் கழகத்தின் மூலமாக ஏற்பாடு செய்யப்படலாம்.

மீசைப்புலிமலையில் மலையேற்ற முன்பதிவானது மிகவும் வரையறுக்கப்பட்டதாகும்.மேலும், கொழுக்குமலையிலிருந்து மீசைப்புலிமலை வரையிலான மலையேற்றப் பாதையும் மிகவும் கட்டுப்பாட்டுக்குரியதாகும்.

நீலகிரி மறிமான் (ஒரு வகை ஆட்டினம்), கடமான், காட்டெருது மற்றும் காட்டு நாய்கள் மற்றும் அசமந்தக் கரடி ஆகிய விலங்கினங்களைப் பார்ப்பதற்கான அரிய வாய்ப்பாகும். முழுமையாக இத்தொலைவை மலையேற்றத்தின் மூலம் கடக்க எடுத்துக் கொள்ளும் நேரமானது அவரவர் உடற்தகுதிையப் பொறுத்ததே ஆகும். சாதாரணமாக, இத்தொலைவை முழுமையாகக் கடக்க 7 முதல் 9 மணி நேரங்கள் ஆகும்.

மேற்கோள்க்ள
-----------

1. ↑  U.S.Army Map Service (LU), Corps of Engineers
2. ↑  toposheet prepared by the Army Map Service (LU), Corps of Engineers, U.S. Army, Washington
3. ↑  "Meesapulimala Trekking Experience" (in en-US). *Meesapulimala*. Archived from the original on 2019-12-18. .
4. ↑  "Rhodo Valley - Rhodo Mansion". Kerala Forest Development Corporation Ltd. 2017-11-07 அன்று மூலம் பரணிடப்பட்டது. 2017-11-02 அன்று பார்க்கப்பட்டது.
5. ↑  "Meesapulimala Trekking".
**மீசையுடைய பறக்கும் அணில்** (*Whiskered flying squirrel*)(*பெட்டினோமிசு ஜெனிபார்பிசு*) என்பது பறக்கும் அணில் சிற்றினமாகும். இது இந்தோனேசியா மற்றும் மலேசியாவில் காணப்படுகிறது.

வாழிடம்
-------

மீசையுடைய பறக்கும் அணில், தாழ்நில மற்றும் மலை முதன்மை காடுகள் மற்றும் முதிர்ந்த இரண்டாம் நிலை காடுகளில் அரிதாகவே காணப்படும். மேற்கு தீபகற்ப மலேசியாவில் இந்த சிற்றினம் சில சமயங்களில் பழத்தோட்டங்களில் காணப்படுகிறது. மேலும் வடக்கு போர்னியோவில் இது பீட் சதுப்பு காடுகளிலிருந்தும் அறியப்படுகிறது.

விளக்கம்
--------

இந்த அணிலின் முக்கிய தனித்துவமான அம்சம், கண்ணுக்குப் பின்னால் காணப்படும் சிறிய, அரிதான உரோமங்களாகும்.

இதன் உடல் ரோமங்கள் சிவப்பு-பழுப்பு நிறமாகவும். கீழ் முதுகு மற்றும் சாய்வுப் பகுதி 'தங்க-இளஞ்சிவப்பு' நிறமாகவும் இருக்கும். இதன் அடிப்பகுதி உரோமங்கள் சாம்பல் நிறத்தில் காணப்படும். மேலும் இதன் தொண்டை மற்றும் வயிற்றுப் பகுதி உரோமங்கள் வெளிர் அல்லது மந்தமான ஆரஞ்சு-மெழுகு தோலுடன் காணப்படும். தோற்செட்டை அல்லது சறுக்கும் சவ்வு, வெள்ளை முனைகள் கொண்டது. இதன் வால் சிவப்பு கலந்த பழுப்பு நிறத்தில் இருக்கும்.

மேற்கோள்கள்
-----------

1. ↑  Francis, C.; Gumal, M. (2008). "*Petinomys genibarbis*". *IUCN Red List of Threatened Species* **2008**.. பார்த்த நாள்: 6 January 2009. old-form url
2. ↑  Thorington, R. W. Jr. and R. S. Hoffman. 2005. Family Sciuridae. pp. 754–818 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
3. ↑  "Whiskered Flying Squirrel - Petinomys genibarbis". *www.ecologyasia.com*. 2023-06-22 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1765528
* விக்கியினங்கள்: Petinomys genibarbis
* EoL: 1178629
* GBIF: 2437254
* iNaturalist: 45972
* IRMNG: 10720446
* ITIS: 632518
* IUCN: 16735
* MSW: 12400425

 |
**சூறாவளி நர்கீஸ்** (*Cyclone Nargis*) என்பது மியான்மாரில் (பர்மா) மே 2008 இல் வீசிய கடும் சூறாவளியைக் குறிக்கும். இச்சூறாவளியின் தாக்கத்தால் மியான்மாரில் பலத்த சேதம் ஏற்பட்டதாகவும் குறைந்தது 22,500 பேர் கொல்லப்பட்டதாகவும் அறியப்படுகின்றது. நர்கீஸ் மியான்மாரைத் தாக்கும் முன்னர் கடைசியாக 2006 ஆம் ஆண்டில் சூறாவளி மாலா இந்நாட்டைத் தாக்கியது.

ஏப்ரல் 27, 2008 இல் நர்கீஸ் சூறாவளி வங்காள விரிகுடாவின் நடுப்பகுதியில் முதன் முதலில் தோன்றியது. ஆரம்பத்தில் மிக மெதுவாக வடமேற்குத் திசையில் நகர்ந்த இச்சூறாவளி தனக்குச் சாதகமான காலநிலையை சந்தித்ததில் அதன் தாக்கம் தீவிரமாகியது. ஏப்ரல் 29 அளவில் உலர்ந்த காற்று இதன் தாக்கத்தைக் குறைத்திருந்தாலும், மே 2 இல் அதன் வேகம் தீவிரமடைந்து குறைந்தது 165 கிமீ/மணி (105 மைல்/மணி) வேகத்தை அடைந்தது. அதன் உயர் வேகம் 215 கிமீ/மணி (135 மைல்/மணி) ஆகப் பதியப்பட்டது. மியான்மாரின் "ஐராவதி" டெல்டா கரையை உயர் செறிவில் தாண்டிய சூறாவளி பின்னர் யங்கோன் (ரங்கூன்) நகரை கடந்தபோது அதன் தாக்கம் படிப்படியாகக் குறைந்து மியான்மார்-தாய்லாந்து எல்லையில் மறைந்தது.

மேற்கோள்கள்
-----------

1. ↑  Myanmar: Death toll more than 15,000' பரணிடப்பட்டது 2008-05-06 at the வந்தவழி இயந்திரம். CNN. May 5, 2008. Retrieved on 2008-05-05

வெளி இணைப்புகள்
---------------

* பிபிசி செய்திகள்
**மீகோப்பு** (Metafile) என்பது பலவகைத் தரவுகளைத் தேக்கி வைக்கும், கோப்பு வடிவத்தின், மரபுப்பண்புச் சொல்லைக் குறிக்கிறது. இது பொதுவாக நிழற்படக்கோப்பு வடிவங்களைக் உள்ளடக்கியுள்ளது. இத்தகைய வரைகலைக் கோப்புகள், பரவுப்பட வரைகலை, திசையன் வரைகலை , குறிப்பிட்ட எழுத்துருத் தரவு (Typeface data) என்பனவற்றைக் கொண்டு இருக்கின்றன. இந்த கோப்புகளின் பொதுவான பயன்பாடு யாதெனில், ஒரு இயக்குதளத்தின் கணிய வரைகலைக்கு ஆதரவாக செயல்படுதலே ஆகும். எடுத்துக்காட்டாக, மைக்ரோசாப்ட் விண்டோசு இயக்குதளம், அதனின் வின்டோசின் மீக்கோப்பினையும், மாக் இயக்குதளம், பி.டி.எவ் வடிவத்தையும் பயன்படுத்துகிறது.

சில எடுத்துக்காட்டுகள்
----------------------

* (PICT) மக்கின்டொஷ் PICT resource, superseded by PDF in Mac OS X
* (WMF) வின்டோசின் மீகோப்பு = (EMF) Enhanced மீகோப்பு
* (EPS) Encapsulated PostScript
* (CGM) கணினி வரைகலை மீகோப்பு
* (PDF) மின்னூல்
* (CDR) கோரல்டிரா
* (SVG) விரியகத் திசையன் வரைகலை
* (WPG) Word Perfect வரைகலைக் கோப்பு
* (RTF) நிறை உரை வடிவ கோப்பு

மேற்கோள்கள்
-----------

1. ↑

இவற்றையும் காணவும்
------------------

* எண்ணிமக்கலன் வடிவம்
* என்.ரி.எப்.எசு#மெடாஃபைல்ஸ்
**பா. ரா. சுப்பிரமணியன்** (பிறப்பு: டிசம்பர் 20, 1941) தமிழக எழுத்தாளரும், தமிழறிஞரும் ஆவார்.

திருநெல்வேலி மாவட்டம், பாவூர் சத்திரம் எனும் ஊரில் பிறந்த இவர் கேரளப் பல்கலைக்கழகத்தில் பேராசிரியர் வ. அய். சுப்பிரமணியம் அவர்களின் நெறிப்படுத்தலில் முனைவர் பட்டம் பெற்றார். நாட்டுப்புறப் பாடல்களில் ஆய்வு செய்தவர். அமைப்பியல் கோட்பாட்டைத் தம் ஆய்வுக்குப் பயன்படுத்தியுள்ளார்.

செருமனி கோலோன் பல்கலைக்கழகத்தில் 12 ஆண்டுகள் இந்தியவியல் துறையில் தமிழ் விரிவுரையாளராகவும், தஞ்சாவூர், தமிழ்ப் பல்கலைக்கழகத்தில் பேரகராதித் துறையில் பதிப்பாசிரியராவும் பணியாற்றியுள்ளார். மொழி அறக்கட்டளையில் திட்ட இயக்குநராகப் பணியாற்றி வரும் இவர் எழுதிய *சொல்வலை வேட்டுவன்* எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டுக்கான சிறந்த நூல்களில் அகராதி, கலைக்களஞ்சியம் வகைப்பாட்டில் பரிசு பெற்றிருக்கிறது.

இவரது பங்களிப்புகள் வருமாறு:

### கட்டுரைத் தொகுப்பு

* சொல்வலை வேட்டுவன் 2009.

### முதன்மைப் பதிப்பாசிரியர்

* க்ரியாவின் தற்காலத் தமிழ் அகராதி
* தமிழ் நடைக் கையேடு
* சொல் வழக்குக் கையேடு
* தற்காலத் தமிழ் மரபுத்தொடர் அகராதி

மேற்கோள்கள்
-----------
**மாதவ் பிரசாத் பிர்லா** (Madhav Prasad Birla) (1918-1990) இந்தியாவின் மேற்கு வங்காளத்தின் கொல்கத்தாவைச் சேர்ந்த ஓர் இந்திய தொழில்முனைவோர் ஆவார். தொண்டுக் காரியங்களுக்காக இவர் அறியப்படுகிறார். மேலும் எம்.பி. பிர்லா குழுமத்தின் நிறுவனருமாவார்.

சுயசரிதை
--------

மாதவ் பிரசாத் மும்பையில் 1918 சூலை 4 அன்று பிறந்தார். திருமதி. பிரியம்வதா தேவி என்பவரை மணந்தார்.. பிர்லா கார்ப்,  யுனிவர்சல் கேபிள்ஸ், விந்தியா தொலைத் தொடர்பு, இந்துஸ்தான் இரசாயனங்கள், திக்விஜய் கம்பளி ஆலைகள், இந்தியன் ஸ்மெல்டிங் போன்ற பல நிறுவனங்களை இவர் அமைத்திருந்தார். இவர் பிர்லா கோளரங்கத்தையும்,  பெல்லி வ்யூ மருத்துவமனை, பிரியம்வதா பிர்லா அரவிந்த் கண் மருத்துவமனை, கொல்கத்தாவில் பல பள்ளிகள் போன்றவற்றையும் நிறுவினார். மும்பை மருத்துவமனை அறக்கட்டளையின் துணைத் தலைவராகவும் பணியாற்றினார். 

இவர் 1990 சூலை 30அன்று கொல்கத்தாவில் காலமானார்.

மேலும் காண்க
------------

* பிர்லா குடும்பம்
* எம்.பி. பிர்லா அறக்கட்டளை மேல்நிலைப்பள்ளி

மேற்கோள்கள்
-----------

1. ↑
2. ↑

வெளி இணைப்புகள்
---------------

* Bio at Bombay Hospital page

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
அம்பர் என்பது ஓர் ஊர்.

அம்பர்கிழான் அருவந்தை
---------------------

அம்பர் நகரிலிருந்த சங்ககால வள்ளல் அருவந்தை

அரிசில் ஆறு
-----------

காவிரி ஆற்றின் கிளையாக ஓடியது அரிசிலாறு. அதன் கரையில் இந்த ஊர் இருந்தது.

அம்பர் நகரப் போர்
-----------------

அம்பர் என்னும் ஊர் அரிசில் ஆற்றங்கரையில் இருந்தது. இதன் அரசன் கிள்ளி என்னும் சோழ மன்னன். இவன் இசைவெங்கிள்ளி என்று போற்றப்படுகிறான்.இவன் யானைமேல் வந்து போரிட்டான். இந்த ஊரைப் பாண்டில் என்றும் கூறப்படுகின்ற பாண்டிய மன்னன் படையெடுத்து வந்து தாக்கினான். போரில் கிள்ளி வெற்றி பெற்றான். (சல்லியங்குமரனார் நற்றிணை 141)

சேந்தன்
-------

சங்ககாலத்தில் சேந்தன் என்னும் அரசன் ஒருவன் ஆண்டுவந்தான். அவனது பெயர் கொண்ட மற்றொரு சேந்தன் கி.பி. எட்டடாம் நூற்றாண்டில் வாழ்ந்து வந்தான். இந்த எட்டாம் நூற்றாண்டுச் சேந்தன் பெயரில் சேந்தன் திவாகரம் என்னும் என்னும் நிகண்டு நூலைத் திவாகர முனிவர் என்பவர் இயற்றியுள்ளார். இந்த நூலில் இவர் பொறை என்னும் சொல்லுக்குப் பொருள் கூறும்போது 'அம்பல் நாட்டை ஆளும் சேந்தன் என்னும் அரசனின் பொறுமை'  எனக் குறிப்பிட்டுள்ளார். இங்குக் குறிப்பிடப்பட்டுள்ள அம்பல் என்பது அம்பர் நாட்டைக் குறிக்கும்.

அடிக்குறிப்பு
-------------

1. ↑  அம்பர் சேந்தனோடு உலவிய பொறுமை
மார்கோவ் அமைப்பு.
நிகழ்தகவு கோட்பாட்டில், **மார்கோவ் அமைப்பு** (Markov model) ஒரு வகை கோல அமைப்பு (graphical model) ஆகும். மாறிகளின் கூடிய நிகழ்தகவு கீழ்க்கண்டவாறு குறிக்கப்படும்.

{\displaystyle p(x\_{1},\ldots ,x\_{N})=p(x\_{1})\prod \_{n=2}^{N}p(x\_{n}\vert x\_{n-1})={\frac {1}{Z}}\prod \_{n=2}^{N}\psi (x\_{n},x\_{n-1})}
இங்கு {\displaystyle Z} ஒட்டுமொத்த சார்பு (partition function) மற்றும் {\displaystyle \psi } வலிமை சார்பு (potential function) ஆகும்.
இந்த அமைப்பில் அடுத்து வரும் நிலை தற்போதைய நிலையை மட்டுமே சார்ந்திருக்கும். ஒரு குறிப்பிட்ட மாறியின் நிகழ்தகவைக் கண்டறிய தகவல் பரிமாற்றத்தைப் (belief propagation) பயன்படுத்தலாம்.

{\displaystyle p(x\_{i})={\frac {1}{Z}}\sum \_{x\_{\neg i}}\prod \_{n=2}^{N}\psi (x\_{n},x\_{n-1})}
இத்தகைய அமைப்பில், சில நிலைகள் காணப்படவில்லை என்றால், மறைந்த மார்கோவ் அமைப்பு (Hidden Markov Model, or HMM) நேரிடும். இதன் நிகழ்தகவு எடை கீழ்க்கண்டவாறு குறிக்கப்படும்.

{\displaystyle p(x\_{1},\ldots ,x\_{N},z\_{1},\ldots ,z\_{N})=p(z\_{1})\prod \_{n=2}^{N}p(z\_{n}\vert z\_{n-1})\prod \_{n=1}^{N}p(x\_{n}\vert z\_{n})}
இங்கு {\displaystyle x\_{1},\ldots ,x\_{N}} நோக்கிய அளவீடுகள் மற்றும் {\displaystyle z\_{1},\ldots ,z\_{N}} மறைந்த மாறிகள் ஆகும்.

இயல்நிலைப் பரவலைக் கொண்டு கால்மன் வடிப்பானை அமைப்பைப் பெறலாம்.

பின்வருவனவற்றையும் பார்க்கவும்
------------------------------

* ஆழ்ந்த வலையமைப்பு (deep belief network)
* நேரியல் இயக்கவியல் அமைப்பு (linear dynamical system)
**காந்தியடிகள் நற்பணிக் கழகம்**, குருசாமி பாலசுப்பிரமணியன் என்பவரால் 1975-ம் ஆண்டு கும்பகோணத்தில் தொடங்கப்பட்டு, நடத்தப்பட்டுவரும் காலை மற்றும் மாலை வேலைகளில் இயங்கும் பள்ளிக்கூடம் ஆகும்.

ஆரம்ப காலம்
-----------

மளிகைக்கடை வைத்திருக்கும் குருசாமி பாலசுப்பிரமணியன், வேலைக்குச் செல்லும் மாணவர்களுக்கு காலை 6 முதல் 8 வரையிலும், மாலை 6 முதல் 9 வரையிலும் இலவசமாக பாடங்களைக் கற்றுத்தர ஏற்பாடு செய்துள்ளார். 1975-ம் ஆண்டு முதல் இப்பள்ளி இயங்கி வருகிறது. ஆரம்பத்தில் வாடகைக் கட்டடத்தில் இது இயங்கியது.

உதவிகள்
-------

குருசாமி பாலசுப்ரமணியன் தனது 3 நண்பர்களுடன் இணைந்து, காந்தியடிகள் நற்பணி மன்றம் என்ற இலவச கல்வி மையத்தை உருவாக்கினார். பொதுமக்களின் நன்கொடை உதவியுடன் 12 வகுப்பறைகள் கட்டப்பட்டு, இங்கு கல்விச் சேவை வழங்கப்பட்டு வருகிறது.

ஆசிரியர்கள்
-----------

இங்கு பயிலும் மாணவர்களுக்கு கல்விக் கட்டணம் வசூலிக்கப்படுவதில்லை; இங்கு பயிற்றுவிக்கும் ஆசிரியர்களும் ஊதியம் பெறுவதில்லை. இங்கு பணிபுரியும் ஆசிரியர்களில் பலர் ஏற்கெனவே இங்கு படித்து, அரசுப் பணி உள்ளிட்ட பணிகளில் சேர்ந்தவர்களாவர். அவர்கள் தங்களுடைய ஓய்வு நேரத்தில் இங்கு வகுப்புகளை நடத்தி வருகின்றனர்.

பிற வகுப்புகள்
--------------

காந்தியடிகள் நற்பணிகழகத்தில் இந்தி வகுப்புகளும், போட்டித் தேர்வுகளை எதிர் கொள்ள பயிற்சிகளும் அளிக்கப்படுகின்றன.

குறிப்புகளும் மேற்கோள்களும்
---------------------------

1. ↑  அதிகாரப்பூர்வ தளம்

உசாத்துணை
---------

* காந்தியடிகள் நற்பணிக் கழகம்! பரணிடப்பட்டது 2016-03-05 at the வந்தவழி இயந்திரம்
* மாற்றத்தின் வித்தகர்கள் 1 - கும்பகோணம் குருசாமி பாலசுப்பிரமணியன்
* 38 ஆண்டுகளாக இலவச கல்வி வழங்கும் காந்தியடிகள் நற்பணி கழகம்
[*தொடர்பிழந்த இணைப்பு*]
* கண்ணைத் திறக்கும் கல்விக்கூடம்
[*தொடர்பிழந்த இணைப்பு*]
* மளிகைக் கடைக்காரர் நடத்தும் பள்ளிக்கூடம்
* 38 ஆண்டுகளாக இலவச கல்வி வழங்கும் காந்தியடிகள் நற்பணி கழகம்
* பாலசுப்ரமணியன் போன்ற மனிதர்கள் அதிகரித்தால் அனைவருக்கும் இலவசக் கல்வி உண்டு என்பது நிச்சயம்.
**கிருட்டிணாவரம்** *(Krishnavaram )* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம்  ஆகும். புதுச்சேரி - கடலூர் 45ஏ தேசிய நெடுஞ்சாலையில் கடைசியாக அமைந்துள்ள புதுச்சேரி மாவட்டக் கிராமம் கிருட்டிணாவரம் ஆகும். கடலூரிலிருந்து புதுச்சேரிக்கு வரும்பொழுது இக்கிராமமே நுழைவு வாயிலாக விளங்குகிறது. மேலும், இக்கிராமத்தில் முள்ளோடை அலங்கார வளைவு என்ற ஓர் அலங்கார வளைவு இங்குள்ள முள் ஓடைக்கு அருகில் அமைக்கப்பட்டுள்ளது. **மதி கிருட்டிணபுரம்** என்ற பெயராலும் அழைக்கப்படும் இக்கிராமத்தில், பக்தர்கள் முன்வந்து உடனடி புணரமைப்புப் பணிகளை மேற்கொள்ள வேண்டிய நிலையில் பண்டைய திருமால் கோவில் ஒன்று சிதைவுற்ற நிலையில் காணப்படுகிறது.

புவியியல்
---------

மேற்கில் பாகூர் கிராமம், வடக்கில் மணப்பட்டு கிராமம், கிழக்கில் புதுக்குப்பம், தெற்கில் தமிழ்நாட்டைச் சேர்ந்த கங்கனக்குப்பம் ஆகியன் கிருட்டிணாவரம் கிராமத்திற்கு புவியியல் எல்லைகளாக அமைந்துள்ளன.

கிராமங்கள்
----------

கிருட்டிணாவரம் கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.

* கிருட்டிணாவரம்
* கோரவள்ளிமேடு
* சல்லியாங்குப்பம்
* உச்சிமேடு

சாலைப் போக்குவரத்து
-------------------

மூர்த்திக்குப்பம், கோரவள்ளிமேடு, கிருட்டிணாவரம், குருவிநத்தம் ஆகிய கிராமங்கள் வழியாக புதுக்குப்பம் – சோரியாங்குப்பம் சாலை செல்வதால் இக்கிராமம் மற்ற பகுதிகளுடன் இணைப்புப் பெறுகிறது

அரசியல்
-------

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் கிருட்டிணாவரம் கிராமம் இருக்கிறது.

படக்காட்சியகம்
--------------

* கிருட்டிணாபுரம் கிராமப் பஞ்சாயத்து வரைபடம்கிருட்டிணாபுரம் கிராமப் பஞ்சாயத்து வரைபடம்
* மதி கிருட்டிணபுரம் செல்லும் முள்ளோடை அலங்கார வளைவுWayமதி கிருட்டிணபுரம் செல்லும் முள்ளோடை அலங்கார வளைவுWay
* திருமால் கோவில், மதிகிருட்டிண்புரம், பாகூர் ஒன்றியம்.திருமால் கோவில், மதிகிருட்டிண்புரம், பாகூர் ஒன்றியம்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-29 அன்று பார்க்கப்பட்டது.

புற இணைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]
தபால்தலைகள் பயன்பாட்டுக்கு வருவதற்கு முந்திய (1628) கடிதத்தாள். மடிப்பு, முகவரி, முத்திரை, என்பவை காட்டப்பட்டுள்ளன. கடிதம் மறுபக்கத்தில் எழுதப்பட்டுள்ளது.
**அஞ்சல் வரலாறு** என்பது, அஞ்சல் முறைமைகள் செயற்படும் முறை குறித்து ஆய்வு செய்தலையும்; அவ் வரலாற்றை விளக்கும் கடித உறைகள், அஞ்சல் தொடர்பான பிற பொருட்கள் போன்றவற்றைச் சேகரிப்பதையும் குறிக்கும். அஞ்சல்தலை சேகரிப்பாளரும், அஞ்சல்தலை விற்பனையாளரும், அஞ்சல்தலை எலமிடுபவருமான ராப்சன் லோவே என்பவரே, 1930 ஆம் ஆண்டில் முதன்முதலாக இவ்விடயம் குறித்த ஒழுங்கான ஆய்வொன்றைச் செய்தவர் ஆவார். இவர் அஞ்சல்தலை சேகரிப்பாளரை "அறிவியல் மாணவர்கள்" என்றார். உண்மையில் அவர்கள் "கலைத்துறை மாணவர்கள்" ஆவர்.

சேகரித்தலின் சிறப்புத் துறை
---------------------------

அஞ்சல் வரலாறு என்பது, அஞ்சல்தலை சேகரித்தலின் ஒரு சிறப்புத் துறையாக வளர்ச்சியடைந்துள்ளது. அஞ்சல்தலை சேகரிப்பு என்பது, அஞ்சல்தலை உற்பத்தி அவற்றை வழங்குதல் தொடர்பான தொழில்நுட்ப அம்சங்கள் உட்பட்ட அஞ்சல்தலை தொடர்பான ஆய்வாக உள்ளது. அஞ்சல் வரலாறு என்பதோ அஞ்சல்தலைகளையும், அதோடு தொடர்புடைய அஞ்சல்குறி, அஞ்சலட்டை, கடிதவுறை, அவை உள்ளடக்கியுள்ள கடிதங்கள் ஆகியவற்றை வரலாற்று ஆவணங்களாகக் கருதி ஆய்வு செய்கின்றது. அஞ்சல் வரலாற்று ஆய்வில், அஞ்சல் கட்டணம், அஞ்சல் கொள்கை, அஞ்சல் நிர்வாகம், அஞ்சல் முறைமைகள் மீது அரசியலின் தாக்கம், அஞ்சல் கண்காணிப்பு என்பவற்றையும்; அரசியல், வணிகம்,பண்பாடு என்பவை தொடர்பில் அஞ்சல் முறைமைகளுக்கு ஏற்படக்கூடிய விளைவுகளையும் அஞ்சல் வரலாற்று ஆய்வில் சேர்த்துக்கொள்ள முடியும். பொதுவாக, அஞ்சல்களைப் பெற்றுக்கொள்ளல், இடத்துக்கிடம் எடுத்துச்செல்லல், வழங்குதல் ஆகியவை தொடர்பான எது குறித்தும் இத் துறையின் கீழ் ஆய்வு செய்யலாம்.

இவற்றையும் காணவும்
------------------

* அஞ்சல்தலை சேகரிப்பு
* அஞ்சல் குறியீடுகள்
* அஞ்சலட்டை
* அஞ்சல்குறி
* அஞ்சலக சுட்டு எண்

மேற்கோள்கள்
-----------

1. ↑  Sussex, Vivien J. (1988). "1". *Introducing Postal History*. British Philatelic Trust in conjunction with The Postal History Society, London. பக். 5.
2. ↑  "POSTAL HISTORY OF BRÜNN 1638-1875 / EXPONET". *www.japhila.cz*.
3. ↑  "Private and Foreign Post Offices in St. Thomas". *Exhibits*. Scandinavian Collectors Club. 22 September 2009. 27 September 2022 அன்று மூலம் பரணிடப்பட்டது.
1884ல் சென். கிறிசுத்தோபரில் இருந்து வெளியிடப்பட்ட அஞ்சல்தலைத் தாள்.
**அஞ்சல்தலைத் தாள்** (Sheet of stamps) என்பது, குறித்த அளவுள்ள தாளில் அச்சிடப்பட்ட ஒரு அலகு அஞ்சல்தலைத் தொகுதியைக் குறிக்கும். தாளின் அளவு, அச்சுத் தகட்டின் அளவில் தங்கியுள்ளது. ஒரு தாளில் பல அஞ்சல்தலைகள் இருக்கும்போது அவை கிடை, நிலைக்குத்து வரிசைகளில் ஒரு அட்டவணைபோல் ஒழுங்குபடுத்தப்பட்டிருக்கும். தனித்தனி அஞ்சல்தலைகளுக்கு இடையிலான இடைவெளிகள் ஒரே அளவுகளைக் கொண்டிருப்பதுடன், வெட்டுவதற்கோ, துளைகள் இடுவதற்கோ போதுமான இடவசதியைக் கொண்டிருக்கும்.

அளவும் வடிவமும்
---------------

தற்காலத்தில், அஞ்சல்தலைத் தாளே அச்சடிக்கும்போது அஞ்சல்தலைகளை ஒழுங்குபடுத்தும் பொதுவான வழியாகும். ஒரு தாளில் இருக்கக்கூடிய அஞ்சல்தலைகளின் எண்ணிக்கையும், அதன் வடிவமும் தனித்தனி அஞ்சல்தலைகளின் அளவிலும், வடிவத்திலும் தங்கியுள்ளது. சிறிய அஞ்சல்தலைகள் பொதுவாக நூறு அஞ்சல்தலைகளைக் கொண்ட தாள்களாக அச்சிடப்படுகின்றன. இருந்தாலும், பென்னி பிளாக்கும், பிற பதின்ம இசுட்டேர்லிங் நாணயமுறைக்கு முந்திய அஞ்சல்தலைத் தாள்கள் 240 அஞ்சல்தலைகளைக் கொண்டிருந்தன. பெரிய அஞ்சல்தலைகளைப் பொறுத்தவரை ஒரு தாளுக்கு ஐம்பது, இருபத்தைந்து அல்லது இருபது அஞ்சல்தலைகள் அச்சிடப்படுவதுண்டு.

மேற்கோள்கள்
-----------

1. ↑  "Glossary Of Philatelic Terms: S". Linn's Stamp News. 2007-12-31 அன்று மூலம் பரணிடப்பட்டது. 2008-03-03 அன்று பார்க்கப்பட்டது.
2. ↑  Mackay, James. The Complete Guide to Stamps & Stamp Collection, Hermes House, London, 2007, p. 16
**ஆசிசு கான் தேவ்சர்மா** (Aashish Khan Debsharma) (பிறப்பு 5 திசம்பர் 1939) இவர் ஓர் இந்திய பாரம்பரிய இசைக்கலைஞரும், சரோத் இசைக் கலைஞருமாவார். இவரது "*கோல்டன் ஸ்ட்ரிங்ஸ் ஆஃப் தி சரோத்*" என்ற இசைத் தொகுப்பிற்காக 'சிறந்த உலக இசை'ப் பிரிவில் 2006 இல் கிராமி விருதுக்கு பரிந்துரைக்கப்பட்டார். இவர் சங்கீத நாடக அகாதமி விருதையும் பெற்றவர். ஒரு கலைஞர், இசையமைப்பாளர் மற்றும் நடத்துனர் என்பது மட்டுமல்லாமல், கலிபோர்னியாவின் கலை நிறுவனத்தில் இந்திய பாரம்பரிய இசையின் துணை பேராசிரியராகவும், அமெரிக்காவில் உள்ள சாண்டா குரூஸில் உள்ள கலிபோர்னியா பல்கலைக்கழகத்திலும் இணை பேராசிரியராகவும் உள்ளார்.

### உஸ்தாத் அலாவுதீன் கான் பாரம்பரியம்

இவர் 1939 ஆம் ஆண்டில் பிரித்தானிய இந்தியாவின் ஒரு சிறிய சுதேச மாநிலமான மைகாரில் பிறந்தார். அங்கு இவரது நன்கு அறியப்பட்ட தாத்தா அலாவுதீன் கான், அரசவைக் கலைஞ்ராக இருந்தார். இவரது தாயார் மறைந்த சுபீதா பேகம் அலி அக்பர் கானின் முதல் மனைவியாவார். இவர் தனது ஐந்து வயதில் இந்துஸ்தானி இசையில் தனது தாத்தாவால் பயிற்சியில் ஈடுபடுத்தப்பட்டார். இவரது பயிற்சி பின்னர் இவரது தந்தை அலி அக்பர் கான் மற்றும் இவரது அத்தை அன்னபூர்ணா தேவி ஆகியோரின் வழிகாட்டுதலின் கீழ் தொடர்ந்தது. இவருக்கு முந்தைய திருமணத்திலிருந்து பராசு மற்றும் நுசரத் கான் என்ற இரண்டு குழந்தைகள் உள்ளனர்.

தொழில்
------

கான் மைகாரிலும், கொகொல்கத்தாவிலும் வளர்ந்தார். புகழ்பெற்ற பாரம்பரிய வட்டாரங்களில் இந்திய பாரம்பரிய இசையை நிகழ்த்தினார். இவர் தனது 13 வயதில், தனது தாத்தாவுடன், புதுதில்லி அனைத்திந்திய வானொலியின் "தேசிய நிகழ்ச்சியில்" தனது முதல் பொது நிகழ்ச்சியை வழங்கினார். அதே ஆண்டில், கொல்கத்தாவில் நடந்த "தான்சேன் இசை மாநாட்டில்" தனது தந்தை மற்றும் தாத்தாவுடன் நிகழ்த்தினார், அப்போதிருந்து இவர் இந்திய துணைக் கண்டத்திலும் வெளிநாட்டிலும் பாரம்பரிய இசை மற்றும் உலக இசையின் முக்கிய இடங்களில் நிகழ்த்தினார்.

அங்கீகாரம்
----------

இவருக்கு 2002 இல் அமெரிக்காவின் இல்லினாய்சு கலை சங்கத்தின் கூட்டாளர் கௌரவமும், 2005இல் சங்கீத நாடக அகாதமி விருதும் வழங்கப்பட்டுள்ளது. 2006 ஆம் ஆண்டில், 'சிறந்த உலக இசை' பிரிவில் கிராமி விருதுக்கு பரிந்துரைக்கப்பட்டார். மே 24, 2007 அன்று, பிரித்தன் மற்றும் அயர்லாந்தின் ஆசிய சமூகத்தின் கூட்டாளரான முதல் இந்திய பாரம்பரிய இசைக்கலைஞர் ஆனார். இது ஆசிய கலை மற்றும் கலாச்சாரத்தில் இங்கிலாந்தின் மிக உயர்ந்த சமூகமாகும்.

குறிப்புகள்
-----------

1. ↑   பரணிடப்பட்டது 8 ஆகத்து 2014 at the வந்தவழி இயந்திரம் Royal Asiatic Society News

வெளி இணைப்புகள்
---------------

* Biography at Sony Music India
* Biography பரணிடப்பட்டது 2020-07-29 at the வந்தவழி இயந்திரம் at Simlahouse
* UCSC Faculty
* The Times of India
* India Daily
* The Hindu
* Chennai Online
* Ustad Aashish Khan Interview
* Interview on The World Music Foundation Podcast

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* United States

 |
| கலைஞர் | 
* கிராமி விருதுகள்
* MusicBrainz

 |
| மற்றவை | 
* Europeana
* SNAC
* IdRef

 |
**துணங்கைக் கூத்து** என்பது பண்டைத் தமிழகத்தில் மகளிர் ஆடிய ஒரு ஆடல் வடிவம் ஆகும். பெண்கள் பலர் கூடிக் கை கோர்த்து ஆடும் கூத்து இது. இளம் பெண்கள் இறை வழிபாட்டோடு தொடர்புடையதாக இதனை ஆடியிருக்கலாம் என்று கருதப்படுகின்றது. இசையோடு கூடி அதற்கு அமைவாகவே இவ்வாடல் இடம்பெற்றது என்பதைப் பழந்தமிழ் நூல் சான்றுகள் காட்டுகின்றன.

தமிழ் இலக்கியங்களில் **துணங்கை** பற்றிய குறிப்புகள்
---------------------------------------------------

* அகநானூறு:-

```
தாம் உம் பிறர் உம் உளர் போல் சேறல்
முழவு இமிழ் '''துணங்கை''' தூங்கும் விழவின்
யான் அவண் வாரா மாறு ஏ வரின் ஏ வான் இடை

```

* கலிங்கத்துப்பரணி:-

```
தணந்ததன் தலை உம் நீ தளர் இயல் அவரொடு
'''துணங்கை'''யாய் என வந்த கவ்வையின் கடப்பு அன்று ஓ
ஒளி பூத்த நுதலாரோடு ஓர் அணி பொலிந்த நின்

நினக்கு ஒத்த நல்லாரை நெடு நகர் தந்து நின்
தமர் பாடும் '''துணங்கை''' உள் அரவம் வந்து எடுப்பும் ஏ
வாராய் நீ துறத்தலின் வருந்திய எமக்கு ஆங்கு ஏ

முன் அடி பணிந்து எம்மை உணர்த்திய வருதி மன்
நிரை தொடி நல்லவர் '''துணங்கை''' உள் தலை கொள்ள
கரை இடை கிழிந்த நின் காழகம் வந்து உரையா கால்

```

* குறுந்தொகை:-

```
மள்ளர் குழீஇய விழவினான் உம்
மகளிர் தழீஇய '''துணங்கை'''யான் உம்
யாண்டு உம் காணேன் மாண் தக்கோனை

வணங்கு இறை பணை தோள் எல் வளை மகளிர்
'''துணங்கை''' நாள் உம் வந்தன அ வரை
கண் பொர மற்று அதன் கண் அவர்

```

இவற்றையும் பார்க்கவும்
----------------------

குரவை, துணங்கை, தழூஉ - ஆட்டங்கள்
**துணை மின்முனை (Auxilliary Electrode)**, அடிக்கடி **மறிமின்முனை (Counter Electrode**,என்றும் வழங்கப்படுகிறது. இது மும்மின்முனை அமைந்த மின்வேதிக் கலத்தில் அல்லது வோல்டா-அளவியல் பகுப்பாய்வில் அல்லது மின்னோட்டப் பாய்வுள்ள வேதிவினைகளில் பயன்படும் ஒரு மின்முனை ஆகும். துணை மின்முனை என்பது கலத்தின் வேதிவினை நிகழும் வினை மின்முனையிலிருந்தும் மற்ற மின்னிலைகளை ஒப்பிட்டு அளக்க உதவும் மேற்கோள் மின்னிலையை உடைய தரவு மின்முனையில் (Reference Electrode) இருந்தும் வேறுபட்டதாகும்.

ஓர் இரு மின்முனை அமைப்பில், அளவறிந்த மின்னோட்டமோ அல்லது மின்னிலையோ வினை மின்முனைக்கும் துணை மின்முனைக்கும் இடையில் தரப்படும். விளையும் மாறியின் மதிப்பு அளக்கப்படும் .வினை மின்முனை நேர்முனையாக விளங்கும்போது, துணை மின்முனை எதிர் மின்முனையாகச் செயல்படும். இது எதிர்மாறாகவும் அமையலாம். துணை மின்முனையின் பரப்பு வினை மின்முனையின் பரப்பை விட எப்போதும் கூடுதலாகவே இருக்கும். இது துணை மின்முனையில் நிகழும் அரை-வினை வேகமாக நடப்பதை உறுதிபடுத்துவதோடு, வினை மின்முனையில் நடக்கும் வினையை வரம்பு படுத்தாமல் இருக்கவும் உதவுகிறது..

மும்மின்முனைக் கலம் மின்வேதிப்பகுப்பாய்வை நிகழ்த்த பயன்படுத்தப்படும்போது, துணை மின்முனையும், வினை மின்முனையும் மின்னோட்டம் தரும் அல்லது அளக்கும் சுற்றமைவாக அமையும். இந்நிலையில் துணை மின்முனையின் மின்னிலை அளக்கப்படுவதில்லை. மாறாக, வினை மின்முனையில் நிகழும் வேதிவினை சமன்படும்வகையில் துணை மின்முனையின் மின்னிலை தொடர்ந்து மாற்றப்படும் அல்லது சரிசெய்யப்படும். இந்த அமைவு அறிந்த தரவு மின்முனை மின்னிலையுடன் ஒப்பிட்டு வினை மின்முனையின் மின்னிலையை அளக்க வழிவகுக்கிறது. இதனால் தரவு மின்முனையில் மின்னோட்டம் பாய்ந்து அதன் நிலைப்பினைக் குலைக்காமல் பார்த்துகொள்ள முடிகிறது.

வினை மின்முனையில் இருந்து துணை மின்முனையை ஒரு கண்ணாடித் தடுக்கால் பிரிக்கலாம். இது துணை மின்முனையில் வெளிப்படும் விளைபொருள்கள் கலக் கரைசலை மாசுபடுத்தாமல் காக்கும். எடுத்துகாட்டாக, வினை மின்முனையில் குறைப்பு வேதிவினை நீர்க் கரைசலில் நிகழும்போது துணை மின்முனையில் உயிரகம் (ஆக்சிஜன்), வெளியேறும். எனவே இத்தடுக்குப் பிரிப்பு குறைப்புவேற்ற (Redox) வினை நிகழவல்ல பொருள்களின் பேரளவு மின்னாற்பகுப்புக்குக் கட்டாயத் தேவையாகும்.

துனை மின்முனைகள் எப்போதும் மின்வேதியியலாக மந்தமான பொன், பிளாட்டினம், அல்லது கரிமம் அகிய பொருள்களில் இருந்து செய்யப்படுகின்றன.

மேலும் காண்க
------------

* [[மின்முனை (மின்வாயி)
* வினை மின்முனை
* தரவு மின்முனை
* மின்வேதிக் கலம்
* மின்வேதியியல்
* வோல்டா அளவியல்
* கூலம்பளவியல்

மேற்கோள்கள்
-----------

1. ↑  Kissinger, Peter; William R. Heineman (1996-01-23). *Laboratory Techniques in Electroanalytical Chemistry, Second Edition, Revised and Expanded* (2 ). CRC. பன்னாட்டுத் தரப்புத்தக எண்:0-8247-9445-1.
2. ↑  Bard, Allen J.; Larry R. Faulkner (2000-12-18). *Electrochemical Methods: Fundamentals and Applications* (2 ). Wiley. பன்னாட்டுத் தரப்புத்தக எண்:0-471-04372-9.
3. ↑  Zoski, Cynthia G. (2007-02-07). *Handbook of Electrochemistry*. Elsevier Science. பன்னாட்டுத் தரப்புத்தக எண்:0-444-51958-0.

மேலும் படிக்க
-------------

* 
* தனி மற்றும் பயன்பாட்டு வேதியியல் அனைத்துலக ஒன்றியம். "Auxiliary electrode". *Compendium of Chemical Terminology* Internet edition.
முன்-வாய் துணி துவைப்பி
நீரையும் அழுக்கு அகற்றும் கலவையையும் பயன்படுத்தி துணிகளைத் தோய்த்து தரும் இயந்திரம் **துணி துவைப்பி** ஆகும். இது மின்னாற்றலில் இயங்கும் ஒரு வீட்டுக் கருவி ஆகும்.

அன்றாட வாழ்வியலில் நாம் பயன்படுத்தும் துணிகளையும் உடைகளையும் அவ்வப்போது துவைத்துச் சுத்தமாக்குவது ஒரு சுகாதாரத் தேவை. இது ஒரு அழகியல் செயற்பாடும் கூட. முன்னைய காலகட்டங்களில் உடையை நீரில் நனைத்து, கைகளால் தேய்த்து, சவர்க்காரம் போட்டு அழுக்கு நீக்கி அலசித் தோய்த்தனர். இது நேரமெடுக்கும், உடலுழைப்பு தேவையான ஒரு செயற்பாடு. நேரத்தைக் குறைத்து, உடலுழைப்பைத் தவிர்க்க துணி துவைக்கும் இயந்திரம் உதவுகிறது.

துணிதுவைப்பி தயாரிக்கும் சில முன்னணி நிறுவனங்கள்
------------------------------------------------

* ஐஎஃப்பி(IFB)
* வீடியோகான்(Videocon)
* சாம்சங்(Samsung)
* எல்ஜி(LG)
* வேர்ல்பூல்(Whirlpool)
* எலக்ட்ரோலக்ஸ்(Electrolux)

மேற்கோள்கள்
-----------

1. ↑  "இங்கே சிங்கப்பூர் சாம்சங் சலுகைகள் கிடைக்கின்றன: குறைந்தபட்சம் 3.68% பணம் உங்கள் ஷாப்பிங் மீது திரும்பும்". 2018-02-28 அன்று மூலம் பரணிடப்பட்டது. 2018-02-09 அன்று பார்க்கப்பட்டது.

விக்கிமீடியா பொதுவகத்தில்,  
 ***Washing machines***   
என்பதின் ஊடகங்கள் உள்ளன.
**பதஞ்செரு** (*Patancheru*) என்பது இந்திய மாநிலமான தெலங்காணாவின்ஐதராபாத்தின் வடமேற்கு முனையில் அமைந்துள்ள ஒரு தொழில்துறை மண்டலமாகும். இது ஐதராபாத்து-சோலாப்பூர் நெடுஞ்சாலையில் நகர மையத்திலிருந்து 32 கி.மீ தொலைவிலும், ஹைடெக் நகரத்திலிருந்து 18 கி.மீ தொலைவிலும் அமைந்துள்ளது. இது 12 முதல் 15ஆம் நூற்றாண்டுகளுக்கு இடையில் கட்டப்பட்ட பல கோயில்களைக் கொண்டுள்ளது. பதஞ்சேரு, அரை வறண்ட வெப்பமண்டலங்களுக்கான சர்வதேச பயிர் ஆராய்ச்சி நிறுவனத்தின் தலைமையிடமாகவும், பல மருந்து உற்பத்தி நிறுவனங்களின் தலைமையிடமாகவும் இருக்கிறது. இதன் விளைவாக உள்ளூர் ஆற்று நீர் கடந்த காலங்களிலிருந்து உலகிலேயே அதிக மருந்து மாசுபட்ட நீராக இருக்கிறது.

சொற்பிறப்பியல்
--------------

இது, பதான் செரு என்றும் அழைக்கப்படுகிறது. செருவு என்றால் தெலுங்கு மொழியில் ஏரி எனப்பொருள் படும். இது போட்லா ஏரியிலிருந்து பெறப்பட்ட பெயராகும். இது நிசாம்களின் காலத்தில் உருவாக்கப்பட்டது. இதற்கு **போட்லா செருவு** என்ற பழைய பெயரும் உள்ளது.

மூன்றாம் சோமேசுவரரின் ஆட்சியின் போது இது **பொட்டாலா கெரே** என்றும் அழைக்கப்பட்டது

நிலவியல்
--------

பதஞ்சேரு 17.53 ° வடக்கிலும் 78.27 ° கிழக்கிலும் அமைந்துள்ளது.  கடல் மட்டத்திலிருந்து சராசரியாக 522 மீட்டர் (1712 அடி) உயரத்தில் பதஞ்செரு அமைந்துள்ளது. சாகி ஏரி பதஞ்செரு பேருந்து நிறுத்தத்திற்கு மிக அருகில் அமைந்துள்ளது.

புள்ளிவிவரங்கள்
---------------

2001, இந்திய மக்கள் தொகைக் கணக்கெடுப்புப்புப்படி, நகரத்தின் மக்கள் தொகை 40,332 என்ற அளவில் இருந்தது. இதில், ஆண்கள் 53% எனவும் பெண்கள் 47% எனவும் இருந்தனர். இதன் சராசரி கல்வியறிவு விகிதம் 65% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 73%, பெண்களின் கல்வியறிவு 57% இருக்கிறது. பதஞ்செருவின், மக்கள் தொகையில் 14% 6 வயதுக்குட்பட்டவர்கள்.

மேற்கோள்கள்
-----------

1. ↑  "World's Highest Drug Pollution Levels Found In Indian Stream". .
2. ↑  Andhra Pradesh Government archaeological series No. 3, Hd.1
3. ↑  Falling Rain Genomics, Inc – Patancheru
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
*பதங் பெசார்* (*Padang Besar*, சுருக்கமாக **பதங்** அல்லது P*.B.*) என்பது மலேசியாவின் பெர்லிஸ் மாநிலத்தின் வடக்குப் பகுதியிலும், மலேசியாவின் வடமுனையிலும் அமைந்துள்ள ஓர் எல்லை நகரமாகும். இது தாய்லாந்தின் சோங்க்லா மாகாணத்தின் எல்லையில், கங்காருக்கு வடகிழக்கே 35 கிலோமீட்டர் தொலைவிலும், ஹட் யாய் நகரின் தென்மேற்கே 57 கிமீ தொலைவிலும் அமைந்துள்ளது. இரு நாடுகளின் எல்லை சோதனைச் சாவடிகளுக்கு இடையில் வரி இல்லாத வணிக வளாகம் இங்குள்ளதால், இந்த நகரம் மலேசியர்களுக்கு ஒரு "வணிக சொர்க்கமாகவும்" பிரபலமான இடமாகவும் உள்ளது. ஒவ்வொரு வார இறுதியிலும், பொது விடுமுறை நாட்களிலும் தீபகற்ப மலேசியா மற்றும் தெற்கு தாய்லாந்தில் இருந்து பல ஆயிரம் பார்வையாளர்களை இந்த நகரம் ஈர்க்கிறது.

எல்லை தாண்டுதல்
---------------

படாங் பெசார் நடுவண் வழுச் சாலை 7 மற்றும் தாய்லாந்தின் எல்லையை கடக்கும் தொடருந்து சேவை ஆகியவற்றுடன் இணைக்கப்பட்டுள்ளது. பதங் பெசார் - சடாவோ நெடுஞ்சாலை (தாய்லாந்து வழி 4054) மற்றும் தாய்லாந்து மாநில இரயில்வே ஆகியவை டிரான்ஸ்-ஆசிய இரயில்வேயின் ஒரு பகுதியாக அமைகின்றன. மலேசியச் சோதனைச் சாவடி, தாய்லாந்து சோதனைச் சாவடி அமைந்துள்ள உண்மையான எல்லையிலிருந்து சுமார் 300 மீட்டர் தொலைவில், நகரின் வடகிழக்கில் அமைந்துள்ளது.

மக்கள்தொகையியல்
---------------

மலேசிய பொதுத் தேர்தல் 2008 இன் ஆராய்ச்சியின் அடிப்படையில், பதங் பெசார் நகரில் மக்கள் தொகை சுமார் 10000 ஆகும், இனங்களின் அடிப்படையில் மக்கள்தொகை அமைப்பு பின்வருமாறு: மலாய்: 73.52% சீன: 23.23% இந்தியன்: 2.82% மற்றவை: 0.59% (பெரும்பான்மை தாய்லாந்து முஸ்லிம்கள். தெற்கு தாய்லாந்தில் இருந்து).

மலாய் மொழி-தேசிய மொழி, பெர்லிஸ் மற்றும் பதாங் பெசாரின் முதன்மை மொழியாகும், ஆனால் பூர்வீக மாறுபாடு பெர்லிஸ் மலாய் ஆகும். உள்ளூர் குடிமக்கள் பேசும் பிற முக்கிய மொழிகள் ஹொக்கியன், மாண்டரின் சீனம், தாய் மற்றும் தமிழ். பெரும்பாலான உள்ளூர் குடிமக்கள் அடிப்படை ஆங்கிலம் பேச முடியும்.

மேற்கோள்கள்
-----------

1. ↑  "Padang Besar | Tourism Malaysia". 2017-04-23 அன்று மூலம் பரணிடப்பட்டது.
ராப்தி மண்டலத்தின் மாவட்டங்கள்
**ராப்தி மண்டலம்** (Rapti zone) (நேபாளி: राप्ती अञ्चल About this soundகேட்க (உதவி·தகவல்)) தெற்காசியாவின் மத்தியமேற்கு நேபாள நாட்டின் பதினான்கு மண்டலங்களில் ஒன்றானது. இம்மண்டலம் மத்தியமேற்கு வளர்ச்சி பிராந்தியத்தில் அமைந்துள்ள மூன்று மண்டலங்களில் ஒன்றாகும். இம்மண்டலத்தில் ஐந்து மாவட்டங்கள் உள்ளது. ராப்தி மண்டலத்தின் நிர்வாகத் தலைமையிட நகரம் துளசிபூர் ஆகும். இம்மண்டலத்தின் பிற முக்கிய நகரங்களும், ஊர்களுமாக திரிபுவன்நகரம், பியுத்தான் காலங்கா, பிஜுவார், லிவாங் ரோல்பா, லாமஹி, முசிகோட், ருக்கும்கோட் மற்றும் சௌர்ஜாஹரி விளங்குகிறது.

ஆறுகள்
------

இம்மண்டலத்தில் பாயும் ரப்தி ஆற்றின் பெயரால் இம்மண்டலம் ராப்தி மண்டலம் என அழைக்கப்படுகிறது. ரப்தி ஆறு ரோல்பா மாவட்டம், பியுத்தான் மாவட்டங்களையும், பபாய் ஆற்றால் சல்யான் மாவட்டத்தின் பகுதிகளையும் மற்றும் டாங் மாவட்டத்தின் பகுதிகளை வளம் கொழிக்கச் செய்கிறது. பேரி ஆற்றால் ருக்கும் மாவட்டம் செழிக்கிறது.

மாவட்டங்கள்
-----------

ராப்தி மண்டலம் ஐந்து மாவட்டங்களைக் கொண்டுள்ளது. உள் தராய் பகுதியில் தாங் மாவட்டமும், குன்றுப் பகுதிகளில் பியுட்டான் மாவட்டம், ரோல்பா மாவட்டம் மற்றும் சல்யான் மாவட்டங்களும், இமயமலைப் பகுதிகளில் ருக்கும் மாவட்டம் அமைந்துள்ளது.

புவியியல்
---------

ராப்தி மண்டலத்தின் தெற்கில் உள்ள டாங் மாவட்டத்தின் தெற்கெல்லையாக இந்தியாவும், வடக்கில் அமைந்த ருக்கும் மாவட்டத்தின் வடக்கு எல்லையாக திபெத் தன்னாட்சிப் பகுதியும் உள்ளது.

இம்மண்டலத்தின் ஐந்து மாவட்டங்களில் டாங் மாவட்டம் வேகமாக வளர்ச்சி அடைந்து வரும் மாவட்டமாக உள்ளது. 
நேபாளத்தின் கிழக்கிலிருந்து மேற்காகச் செல்லும் மகேந்திரா நெடுஞ்சாலை, ராப்தி மண்டலத்தின் துயுக்குரி சமவெளி வழியாகச் செல்கிறது. 

பியுத்தான், ரோல்பா மற்றும் சல்யான் மாவட்டங்கள் மத்திய குன்றுப் பகுதிகளிலிருந்து வடக்கே மகாபாரத மலைத் தொடர்கள் வரை அமைந்துள்ளது.

தட்ப வெப்பம்
------------

ராப்தி மண்டலம் கடல் மட்டத்திலிருந்து 300 மீட்டர் முதல் 5,500 மீட்டர் உயரத்திற்கு மேல் உள்ளதால், இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் #ஆல்ப்ஸ்மலைத் தாழ்வாரத்திற்குரிய காலநிலை என ஐந்து நிலைகளில் காணப்படுகிறது.

மக்கள் தொகையியல்
----------------

2011-ஆம் மக்கள் தொகை கணக்கெடுப்பின் படி இம்மண்டலத்தின் மக்கள் தொகை 14,56,202 ஆகும்.  இம்மண்டலத்தில் நேபாள மொழி, இந்தி மொழி, உருது மொழி, அவதி மொழி, லிம்பு மொழி, ராஜ்பன்சி, நேவாரி மொழி, ராய் மொழி, தாமாங் மொழி, மஹர் மொழி, குரூங் மொழி, செபாங் மொழி, சுனுவார் மொழி மற்றும் திபெத்திய மொழிகள் பேசப்படுகிறது.

பொருளாதாரம்
-----------

இம்மண்டலத்தில் ரப்தி ஆறு, காளிகண்டகி ஆறு, பேரி ஆறு, கர்னாலி ஆறு, காக்ரா ஆறுகள் பாய்வதால் நெல், கோதுமை, கரும்பு, சோளம் பயிரிடப்படுகிறது.

இதனையும் காண்க
--------------

* நேபாளத்தின் வளர்ச்சி பிராந்தியங்கள்
* நேபாளத்தின் மண்டலங்கள்
* நேபாள மாநிலங்கள்

மேற்கோள்கள்
-----------

1. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)
2. ↑  Nepal-General Information
**மீஉயர் அதிர்வெண் வானூர்தி** (*Hypersonic flight*) என்பது மாக் எண் 5.5 க்கு மேலான வேகத்தில் வளி மண்டலத்தில் பயணிக்கக் கூடியது. இந்த வேகமானது வளியின் தொடர்பற்ற நிலையிலிருந்து ஆரம்பித்து குறிப்பிடத்தக்களவு உயர் வெப்பம் வரை செல்லக்கூடியது.

மீஉயர் அதிர்வெண் வானூர்தி விண்ணோடத்தின் விண் சுற்றுக்கலனால் நிறைவேற்றப்பட்டது. அப்பல்லோ திட்டத்தின் சி.எஸ்.எம், மற்றும் வுரான், ஸ்கீம்ஜெட் என்பவை குறிப்பிடத்தக்கன.

வரலாறு
------

இரண்டாம் உலக யுத்தத்தில் யெர்மனியினால் முதன்முதலாகப் பாவிக்கப்பட்டதும், பின்பு அமெரிக்காவினால் ஏவுகணைத் திட்டத்தில் பாவிக்கப்பட் வி-2 ஏவுகணையே மீஉயர் அதிர்வெண் வானூர்தி என்ற முயற்சியை அடைய உருவாக்கப்பட்ட முதலாவது சாதனமாகும்.

நவம்பர் 1961 இல், றொபட் வைட் செலுத்திய நோர்த் அமெரிக்கன் எக்ஸ்-15 ஆய்வு வானூர்தி மாக் 6 வேகத்திற்கும் அதிகமாகப் பறந்தது.

முன்மொழியப்பட்ட மீஉயர் அதிர்வெண் வானூர்தி
-----------------------------------------

* ஹைபர்சோர்

கைவிடப்பட்ட மீஉயர் அதிர்வெண் வானூர்தி
-------------------------------------

* X-20 டைனா-சோர்
* ரொக்வெல் X-30

இவற்றையும் பார்க்க
------------------

* அதிமீயொலிவேகம்
* ஒலியின் விரைவு

குறிப்புகள்
-----------

1. ↑  White, Robert. "Across the Hypersonic Divide". *HistoryNet*. HistoryNet LLC. 11 October 2015 அன்று பார்க்கப்பட்டது.
2. ↑  "Hypersonic plane passes latest test - Just In - ABC News (Australian Broadcasting Corporation)". Abc.net.au. 2010-03-22. 2014-02-18 அன்று பார்க்கப்பட்டது.

வெளி இணைப்பு
------------

* A comparative analysis of the performance of long-range hypervelocity vehicles பரணிடப்பட்டது 2009-07-31 at the வந்தவழி இயந்திரம்
**ந. சந்திரன்** (பிறப்பு ஏப்ரல் 1 1945) மலேசியாவில் மூத்த எழுத்தாளர்களுள் ஒருவராவார். இவர் ஒரு ஓய்வு பெற்ற மின்சார நிறுவன ஊழியராவார்.

எழுத்துத் துறை ஈடுபாடு
----------------------

1962 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் நாவல்கள், சிறுகதைகளை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

#### சிறுகதைத் தொகுப்பு

* "ந.ச.வின் சிறுகதைகள்"

#### நாவல்கள்

* "அல்லி மலர்"
* "இதய ரோஜா"
* "சந்திப்பும் பிரிவும்"
* "கரையில் ஒதுங்கிய சிப்பிகள்"
* "மண்ணில் நல்ல வண்ணம்"
* "இதயம் பேசினால்"
* "இதயம் பேசும்".

பரிசில்களும், விருதுகளும்
-------------------------

மலேசியத் தமிழ் எழுத்தாளர் சங்கமும், தேசியத் தோட்டத் தொழிற் சங்கமும் இணைந்து நடத்திய நாவல் போட்டியில் மூன்றாம் பரிசு பெற்றுள்ளார். மலேசியத் தமிழ் எழுத்தாளர் சங்கத்தின் டான் ஸ்ரீ ஆதி நாகப்பன் விருது பெற்றுள்ளார்.

உசாத்துணை
---------

* மலேசியத் தமிழ் எழுத்துலகம் தளத்தில் ந. சந்திரன் பக்கம் பரணிடப்பட்டது 2016-03-04 at the வந்தவழி இயந்திரம்
**நோய்பாடியார்** சங்ககாலப் புலவர்களில் ஒருவர். அகநானூறு 67 எண் கொண்ட ஒரே ஒரு பாடல் மட்டும் இவரது பாடலாக நமக்குக் கிடைத்துள்ளது.

நோய்பாடியார் என்பது இந்தப் புலவரின் இயற்பெயராகத் தெரியவில்லை. காமநோய் பற்றிப் புதுமையாகப் பாடிய இவரது பாடல் இருந்திருக்க வேண்டும். 400 என்று வரையறைப்படுத்தித் தொகுக்கும்போது அதனை இடம்பறச் செய்யமுடியாத நிலை நேர்ந்திருக்க வேண்டும். இதனால் எட்டுத்தொகையைத் தொகுத்தவர் இவருக்கு நோய்பாடியார் என்னும் பெயரை இட்டிருக்க வேண்டும்.

அகநானூறு 67 சொல்லும் செய்திகள்
------------------------------

### மழை வாழ்த்து

பொருள் தேடச் செல்லும் தலைவன் பாலைநில வழியில் செல்கிறான். அங்கு மழை பெய்யவேண்டும் என்று தலைவி மழையை வாழ்த்திப் பாடுகிறாள். எனினும் மழை பெய்யவில்லை. 

### நிரையம் கொண்மார்

பாலை நிலத்தில் அம்பை வைத்துக்கொண்டு அதனை ஆள்மேல் எய்து வழிப்பறி செய்து வாழ்க்கை நடத்துவோர் நிரையம்(நரகம்) அடைவர்.

### நடுகல்

இப்படிப்பட்ட நிரையம் கொள்பவரோடு போராடி வென்று உயிர் துறந்தவர்களுக்கு நடுகல் வழிபாடு இருந்தது. நடுகல்லில் போரில் வென்று உயிர் துறந்தவரின் பெயரும் அவரது பெருமையும் எழுதப்பட்டிருக்கும். நடுகல்லின்மீது மயிற்பீலி சூட்டுவர். வென்ற போராளியின் வேல் அங்கு நடப்பட்டிருக்கும். வேலுடன் அவனது கேடயப் பலகையும் மாட்டப்பட்டிருக்கும்.

### மொழிபெயர் தேஎம்

தமிழ் அல்லாமல் பெயர்த்த வேறு மொழி பேசும் நாட்டுப் பகுதிக்கும் தமிழர் அக்காலத்தில் பொருள் தேடச் சென்றனர்.

மேற்கோள்கள்
-----------

1. ↑  நோய் பாடியார் - தமிழ் இணையக் கல்விக் கழகம்
தமிழ் இலக்கணத்தில் **முதற்பொருள்** என்பது சொற்களினால் உணரப்படும் மூன்று பொருள் வகைகளுள் ஒன்றாகும். கருப்பொருள், உரிப்பொருள் என்பன ஏனைய இரண்டு வகைகள். முதற்பொருள் இருவகைப்படும். இவை நிலம், பொழுது என இருவகைப்படும். "நிலம்" என்பதனுள் நிலம், நீர், தீ, காற்று, ஆகாயம் என்னும் ஐந்தும், "பொழுது" என்பதனுள் மாத்திரை, நாழிகை, யாமம், பொழுது, நாள், பக்கம், திங்கள், இருது, அநயம், ஆண்டு, உகம் என்னும் பலவகையானவையும் அடங்கும்.

நிலம்
-----

தொல்காப்பியம் காடு, மலை, நாடு, கடல் என நான்கு வகை நிலங்களைக் குறிப்பிடுகிறது. தமிழ் இலக்கணத்தில் இவை ஐந்து திணைகளாக வகுக்கப்பட்டுள்ளன. இவை நிலத்திணைகள் எனப்படுகின்றன. இவற்றுள்,

1. காடும் காடுசார்ந்த நிலமும் முல்லை எனப்படும்.
2. மலையும் மலை சார்ந்த நிலமும் குறிஞ்சி எனப்படும்.
3. வயலும் வயல் சார்ந்த நிலமும் மருதம் எனப்படும்
4. கடலும் கடல் சார்ந்த நிலமும் நெய்தல் எனப்படும்.
5. மணலும் மணல் சார்ந்த பகுதிகளும் பாலை எனப்படும்.

காலம்
-----

காலம் அல்லது பொழுதை பெரும் பொழுது, சிறு பொழுது என இரண்டு பெரும் பிரிவுகளாகத் தமிழ் இலக்கணம் வகுத்து உள்ளது. 

  

* பெரும்பொழுது: பெரும்பொழுது என்பது ஒரு ஆண்டின் கூறுபாடு.ஒவ்வொரு பெரும்பொழுதும் இரண்டு திங்கள்(மாதம்) கால அளவுடையது.கார், கூதிர், முன்பனி, பின்பனி, இளவேனில், வேனில் என அறுவகை.

  

காலம் - திங்கள்
கார் - ஆவணி,புரட்டாசி
கூதிர்/குளிர் - ஐப்பசி,கார்த்திகை
முன்பனி - மார்கழி,தை
பின்பனி - மாசி,பங்குனி
இளவேனில் - சித்திரை,வைகாசி
முதுவேனில் - ஆனி,ஆடி

  

* சிறு பொழுது: மாலை, யாமம், வைகறை, காலை, நண்பகல், பிற்பகல் என்பன.

  

மாலை - கதிரவன் மறைந்த நேரத்திலிருந்து, இரவுப்பொழுதின் முற்பகுதி.
யாமம் - நள்ளிரவு, இரவுப்பொழுதின் நடுப்பகுதி.
வைகறை - கதிரவன் தோன்றுவதற்கு முன், இரவுப்பொழுதின் இறுதிப்பகுதி.
காலை - கதிரவன் தோன்றியதற்குப் பின், பகற்பொழுதின் முற்பகுதி;விடியற்காலம்.
நண்பகல் - பகற்பொழுதின் நடுப்பகுதி.
எற்பாடு - பகற்பொழுதின் இறுதிப்பகுதி, கதிரவன் மறைகின்ற நேரத்திற்கு முன்.

| சிறுபொழுது |  | நேரம் |
| --- | --- | --- |
| காலை |  | 6.00 மணிமுதல் 10.00 மணிவரை |
| நண்பகல் |  | 10.00 மணிமுதல் 2.00 மணிவரை |
| எற்பாடு |  | 2.00 மணிமுதல் 6.00 மணிவரை |
| மாலை |  | 6.00 மணிமுதல் 10.00 மணிவரை |
| யாமம் |  | 10.00 மணிமுதல் 2.00 மணிவரை |
| வைகறை |  | 2.00 மணிமுதல் 6.00 மணிவரை |

திணையும் காலமும்
----------------

நிலத்திணையின் தன்மைக்கு ஏற்ப ஒவ்வொரு திணைக்கும் அவற்றுக்கு உரிய காலங்கள் உள்ளன.

* குறிஞ்சித் திணை: கூதிர் காலமும்,முன்பனிக்காலமும் யாமம் பொழுதும்
* முல்லைத் திணை: கார்காலமும் மாலைப் பொழுதும்
* மருதத் திணை: எல்லாப் பருவ காலங்களும் வைகறையும்
* நெய்தல் திணை:எல்லாப் பருவ காலங்களும் ஏற்படும்
* பாலைத் திணை: இளவேனிற் காலமும்,முதுவேனிற் காலமும் பின்பனிக் காலமும் நண்பகலும்

குறிப்புகள்
-----------

1. ↑  தொல்காப்பியம் பொருளதிகாரம் - இளம்பூரணர் உரை, பக். 1

உசாத்துணைகள்
------------

* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* தொல்காப்பியம் பொருளதிகாரம் - இளம்பூரணர் உரை, சாரதா பதிப்பகம், சென்னை. 2006 (இரண்டாம் பதிப்பு)

இவற்றையும் பார்க்கவும்
----------------------

* தமிழ் இலக்கணம்